***„D O H O D A***

***o odbere elektrickej energie a vody“ od Mestskej krytej plavárne, s. r. o.***

*uzatvorená medzi:*

**Poskytovateľom**

Firma: **Mestská krytá plaváreň, s. r. o.**

Adresa: Vysokoškolákov 1765/8, 010 08 Žilina

Zastúpená: Mgr. Marián Brezáni - konateľ

IČO: 46931317

DIČ, IČ DPH: 2023647725, SK2023647725

Banka: Všeobecná úverová banka, a. s.

Číslo účtu: 3084162157 / 0200

Spoločnosť zapísaná: OR Okres. súdu v Žiline, Oddiel: Sro, vložka číslo 57907/L

a

**Odberateľom**

Firma: **Ivan Šoška**

## Sídlo: Legionárska 226/11, 010 01 Žilina

Zastúpená: Ivan Šoška

IČO: 41275101

DČ, IČ DPH: 1023278696

Banka: Slovenská sporiteľňa, a. s.

Číslo účtu: 0424428318 / 0900

Živnosť zapísaná: Obvodný úrad Žilina, číslo živnostenského registra 511-9341

**I. Predmet dohody**

Poskytovateľ na základe tejto dohody dáva súhlas odberateľovi na odber elektrickej energie a vody od Mestskej krytej plavárne, s. r. o. za odplatu.

**II. Podmienky dohody**

Odberateľ sa zaväzuje, že bude odber elektrickej energie a vody využívať len na svoje podnikanie v priestoroch letnej terasy OÁZA. Odberateľ sa zaväzuje, že za odbery zaplatí poskytovateľovi náhradu vo výške skutočného odberu. Na zabezpečenie riadneho vyúčtovania skutočne odobratej elektrickej energie a vody sú na uvedený priestor zriadené: vlastný elektromer č. 5923583 s počiatočným stavom 23 787 kWh a podružný vodomer č.: 00-6804884 s počiatočným stavom 3 352 m3 z ktorých budú vždy k poslednému dňu mesiaca vykonávané odpisy.

**III. Platobné podmienky**

Na základe odpočtu z elektromera + vyúčtovacej faktúry od dodávateľa elektrickej energie a na základe odpočtu z podružného vodomera + „Oznámenia cien platných na rok 2013“ od dodávateľa vody, vystaví poskytovateľ odberateľovi refakturačnú faktúru za každý mesiac odberu. Refakturačná faktúra bude vystavovaná podľa vyúčtovacieho obdobia dodávateľov energií. Každé nové oznámenie úpravy cien od dodávateľov energií bude odberateľovi priložené ako príloha k faktúre. Splatnosť faktúry je 14 dní od jej vystavenia. V prípade, že odberateľ neuhradí 2 a viac faktúr v lehote splatnosti, je prenajímateľ oprávnený jednostranne od tejto dohody odstúpiť.

**IV. Záverečné ustanovenia**

Táto dohoda sa uzatvára na dobu určitú od 14. 6. 2013 do 31. 12. 2013. Táto dohoda je vyhotovená v dvoch origináloch, pričom každá zmluvná strana obdrží jeden. Zmluvné strany prehlasujú, že dohodu si dobre prečítali a na znak súhlasu ju podľa svojej slobodnej vôle podpísali.

Príloha: SEVAK, a. s. Ceny platné pre rok 2013 – oznámenie

 SSE, a. s. Faktúra za máj 2013

V Žiline, dňa 13. 06. 2013

.................................................. ..............................................

 za poskytovateľa za odberateľa